NaiveNeuron/SloPal huggingface dataset:
Viskupič, Jozef, poslanec NR SR (2014-02-04):
Ďakujem. Myslím si, že toto odborné vypreparovanie niektorých problémov, ktoré, ktoré navrhovaná úprava má, môže padnúť na úrodnú pôdu. A ja by som už bol rád, keby bolo raz a navždy jasné, že normu, ktorú predkladatelia priniesli do parlamentu, do nášho právneho systému treba. To znamená, neviem, či sa nájde v tomto pléne poslanec, ktorý by spochybňoval zámer predkladateľov, ktorý by spochybňoval to, že je treba sa otázkou zaoberať a prijať kvalitnú legislatívu. Jediný problém, ktorý som videl alebo počúval, čo hovoril kolega Kadúc, je práve s tým problémom kvalitnú. A či sa budeme na to pozerať z akéhokoľvek uhla pohľadu, toto plénum je politickým plénom. Potom tu zaznievajú skratky na prezidentské kampane, potom tu zaznieva obviňovanie, že niekto si dovolí kritizovať zamýšľaný zámer predkladateľov aj z pohľadu toho, či náhodou nemá nejaký vzťah nebavkovkám a podobne. Myslím si, že fórum, ktoré by bolo čisto pracovné, by tejto norme prospelo. A preto sa ja pridávam k tomu, aby nie sa norma odložila ad acta, ale aby sa vrátila predkladateľom na dopracovanie a prišla nám sem kvalitná norma. Ak to treba zopakovať, ešte raz, ten zámer, s ktorým predkladatelia prišli, je správny, myslím si, že veľa poslancov, alebo aj možno všetci sú náchylní podporiť tento, tento zámer, ale prijmime naozaj kvalitnú normu. Ďakujem.
M. Kuruc, poslanec: (2010-02-05):
Súhlasím s tým, aby bol po parlamentných voľbách, pravdepodobne už do parlamentných volieb sa to nestihne, skonštituovaný nejaký všeobecný zákon, ktorý by pojednával o všetkých úrovniach volieb od samosprávy cez regionálnu správu až po parlament a voľby do Európskeho parlamentu. Myslím si, že aj včera pán poslanec Kubovič to nejako tak to spomenul, tak ja dúfam, že to po voľbách do Národnej rady nový minister, ktorý príde, bude mať tri roky do najbližších volieb, tak nejaký takýto generálny zákon skomponuje a budú na všetkých úrovniach volieb nejako dané rovnaké pravidlá, či už vo voľbách, alebo v rámci reklamy a podobne dané jednotné pravidlá. Ďakujem.
B. Bugár, podpredseda NR SR: (2005-02-08):
Otváram rozpravu. Konštatujem, že som dostal jedinú písomnú prihlášku, pána poslanca Ondriaša. Ešte pred jeho vystúpením o slovo sa hlási pán podpredseda vlády a minister spravodlivosti Daniel Lipšic. Nech sa páči, pán minister.
M. Dzurinda, predseda vlády SR: (2005-03-17):
Ponúkol som vám konkrétne ďalšie oblasti, z ktorých vyplýva moje ďalšie konštatovanie, že za ostatné 2 roky sme vytvorili 50 000 nových pracovných miest. Toto je jednoducho fakt. To, čo je evidentné, sú štatistiky, ktoré nerobím ani ja, ani úrad vlády. Pani poslankyňa, stačí si zobrať štatistické ročenky, buď Štatistického úradu, alebo ministerstva práce, tak ich čítajme dvojhlasne, vám navrhujem. Oproti roku 2001 zo Štatistického úradu došlo k poklesu miery nezamestnanosti o vyše 1 %, podľa ministerstva práce, sociálnych vecí a rodiny o 5,5 %. V roku 2001 – 18,63, v roku 2002 –  17,45, v roku 2003 – 15,56, v roku 2004 – 13,27 o 5,5 %. Vy hovoríte, že sa stretávate v teréne s ľuďmi, ktorí prídu o prácu. Pani poslankyňa, hádam toľko viete aj vy, aj ja, že za ostatné roky na Slovensku okrem iného zásadným spôsobom rastie produktivita práce. Ako môžeme byť konkurencieschopní v Európskej únii, keď nebudeme zvyšovať konkurencieschopnosť. Keď sa odvolávate na terén, no tak potom musíte vidieť, že za ostatné roky fabriky nekapú, ako kapali v rokoch 1995 – 1998, ale fabriky vznikajú. Pani poslankyňa, vy ste si nevšimli, že sme získali najväčšie investície v Európe za posledné roky? Že sme získali Peugeot, Citroën, Huyndai/Kia, Ford na východné Slovensko a prichádzajú aj do okresov, kde dosiaľ nevedeli trafiť. Netvrdím, že všetko je v najlepšom poriadku, netvrdím, že dvojciferná nezamestnanosť 13 – 14 % je niečo, z čoho máme mať radosť, ale tie tendencie sú jednoznačne pozitívne. Pribúda viacej nových pracovných miest, ako ich ubúda. Rastie počet vytváraných pracovných miest a postupne kontinuálne klesá miera nezamestnanosti. Taká je pravda.
Hrnčiar, Andrej, podpredseda NR SR (2018-09-11):
Pani poslankyňa Gaborčáková.
Susko, Boris, poslanec NR SR (2015-01-28):
Ďakujem. Pán predseda, v rozprave vystúpili desiati poslanci. Pán poslanec Kadúc navrhol, vrátiť návrh zákona na dopracovanie navrhovateľovi. Najprv, prosím, dajte hlasovať o návrhu poslanca Kadúca vrátiť návrh zákona navrhovateľovi na dopracovanie.
M. Číž, podpredseda NR SR: (2007-05-11):
So stanoviskom k diskusii vystúpi navrhovateľka pani Sabolová. Má slovo.
Hlina, Alojz, poslanec NR SR (2014-11-10):
Ďakujem veľmi pekne. Ja len v zásade doplním kolegu Lipšica, že mi to príde ako jedna z podmienok. Viete, že dajme tomu, že keby sa tu nekúrilo alebo nesvietilo, nehovorím, že to je na tej istej úrovni, ale je to to, čo bol ten štandard, čo robilo tú schôdzu schôdzou, na čo si teda poniektorí aj zvykli. A zdá sa, že niekomu začína vadiť. Viete, ono naozaj tie prenosy z parlamentu začínajú byť zaujímavejšie ako seriály venezuelské, to začína byť fenoménom. A práve preto vám to začína vadiť, začínate s tým špekulovať. Prosím vás, tak ako keby nesvietilo, by sme asi nemohli rokovať, mne to príde rovnaké. Čiže neni technická podmienka splnená na to, aby prebiehalo rokovanie Národnej rady. Čiže dávam znova, opätovne procedurálny návrh, aby sme ju prerušili, kým sa to nenapraví. Ďakujem.
Šeliga, Juraj, podpredseda NR SR (2021-01-14):
S reakciou na faktické poznámky pán predseda Kollár.
Ďuriš Nicholsonová, Lucia, podpredsedníčka NR SR (2019-02-05):
Pán poslanec Kotleba, registrujem, že máte faktickú poznámku, ale pustíme ju až zajtra, ak vám to neprekáža. (Reakcia z pléna.) No tak stratí, páni, ale je 19.04, ako nechala som dokončiť pána poslanca Drobného. Faktická poznámka má ďalšie dve minúty. Veľmi pekne vám ďakujem za pochopenie, zajtra budeme pokračovať. (Prerušenie rokovania o 19.05 hodine.)
Budaj, Ján, poslanec NR SR (2016-10-25):
Ďakujem pekne. Z vystúpenia pána Viskupiča vyplýva niekoľko vecí. Za prvé, chcem podčiarknuť, že jeho dôsledná rekapitulácia myšlienok a konceptov týkajúcich sa rokovacieho poriadku naozaj trvala niekoľkonásobne dlhšie, než je ten oklieštený čas, o ktorom uvažuje novela rokovacieho poriadku. Pritom ale často sa tu predostierajú ešte zložitejšie, komplexnejšie a na život ľudí dopadajúcejšie zákony, či sú sociálne, zdravotné alebo hoci aj štátny rozpočet. Dámy a páni z koalície, to skutočne chcete, aby nebolo možné v parlamente dostatočne rozviesť argumenty okolo štátneho rozpočtu? Skutočne chcete, aby minister financií nesmel ukázať graf, verme, že pozitívneho vývoja ekonomiky Slovenskej republiky? Aby sme naozaj boli obmedzení pri práci? Tí poslanci chcú pracovať. Ani jediný raz sa tu naozaj neuplatnil reálny, reálna forma bojkotu, kedy by sa čítaním nejakého, aspoň nie v tomto volebnom období, kedy by sa čítaním nejakého telefónneho zoznamu jednoducho tupo ťahal čas. Aj vystúpenie pána Viskupiča bolo konkrétne a prinášalo mnohé dôležité podnety. Medziiným podčiarknem najmä koncept, koncept toho, aby poslanci mohli zriadiť vyšetrovacie výbory a aby mohli robiť poslanecký prieskum. Toto sú dva piliere parlamentarizmu na celom svete, v drvivej väčšine európskych štátov, ale v predkladanej novele práve tieto dva, ktoré by posilňovali prácu, chýbajú. Čiže ide o bránenie v práci parlamentu a poslancom a... (Prerušenie vystúpenia časomerom.)
Pellegrini, Peter, predseda NR SR (2016-02-11):
Ďakujem veľmi pekne. Pán poslanec, vystúpili ste tu ako najväčší obranca a záchranca slovenského školstva, ale dotknem sa len dvoch vecí. Hovorili ste o asistentoch pre deti, chcem sa spýtať, za dva roky kedy ste boli súčasťou vládnej koalície, o koľko ste zvýšili počty asistentov v našich školách? Ja som ich zvýšil dvojnásobne počas toho môjho krátkeho pôsobenia na poste ministra školstva. Vy ste ich nezvýšili ani o jedného. A, ďalej, prosím vás pekne, keď vám tí kolegovia na balkóne tak veľmi pekne tlieskajú, tak dúfam, že vám zatlieskajú aj za to, že ste dvakrát po sebe tu ako vládny poslanec sa podpísali pod nulové zvýšenie platov pedagógov, za ktorých dnes bojujete, aj pre rok 2011, aj pre rok 2012. Bolo to podpísané v kolektívnej zmluve pri nule. Mňa zaujíma čo je kolektívna zmluva, pretože tých 6 % zvýšilo z toho dôvodu, že pán minister Mikloš urobil rozpočet taký, že treba prepustiť asi desaťtisíc učiteľov a vtedy tá priemerka vzrastie tak, ako vzrastie. Niečo o tom viem, bol som štátny tajomník ministerstva financií. Ja som bol trikrát po sebe pri tom, keď sme podpísali päťpercentné zvýšenie pedagógom. Vy nemáte morálne právo stáť za tým kecpultom a tváriť sa tu ako najväčší ochranca nášho školstva. Za to nech vám zatlieskajú, že ste dva roky kašľali na platy učiteľov a dali ste im veľkú nulu. A vyhovárate sa na deficit alebo hospodárenie štátu. My sme prevzali štát s rozpadnutou finančnou správou, keď sme nemali ani šajnu, akými príjmami štát disponuje, napriek tomu sme si prácu pedagógov vážili. Dvakrát ste im podpísali nulu. Sedeli ste tu ako päť peňazí a ani ste nepípli, keď sem prišiel minister školstva s tým, že ako si to dovolil. Takže vy sa tu teraz nestavajte do záchrancu slovenského školstva. (Potlesk.)
Paška, Pavol, predseda NR SR (2014-09-10):
(Hlasovanie.) 83 prítomných, všetci boli za. Návrh uznesenia sme schválili. Dámy a páni, odhlasovali sme prerokované body. Päťminútová prestávka a budeme pokračovať v rokovaní programu. (Päťminútová prestávka.) (Po prestávke.)
Matovič, Igor, podpredseda vlády a minister financií SR (2021-11-02):
Ďakujem pekne. Dôvodom vypracovania uvedeného návrhu zákona, tak ako som uviedol aj pri prvom čítaní, je potreba novelizovať niektoré ustanovenia, ktoré sa týkajú pôsobnosti orgánov finančnej správy, resp. služobného pomeru a oprávnení ozbrojených príslušníkov na základe poznatkov z aplikačnej praxe. Návrhom zákona dochádza k posilneniu postavenia útvaru finančného riaditeľstva vykonávajúceho inšpekčnú činnosť a k rozšíreniu kompetencií a oprávnení Kriminálneho úradu finančnej správy v boji proti nedovolenému obchodovaniu medzi členskými štátmi Európskej únie s omamnými a psychotropnými látkami a so zbraňami. Zároveň sa precizujú ustanovenia týkajúce sa príslušnosti Úradu pre vybrané hospodárske subjekty a novelizujú sa aj ustanovenia upravujúce služobný pomer príslušníkov finančnej správy. V nadväznosti na novelu zákona o finančnej správe sa novelizuje zákon o bankách, zákon o sociálnom zabezpečení policajtov a vojakov, zákon o sociálnom poistení, zákon o cestovných dokladoch a zákon o hazardných hrách. Vážené pani poslankyne, vážení páni poslanci, na záver mi dovoľte požiadať vás o podporu pre prijatie a schválenie predloženého vládneho návrhu zákona. Ďakujem pekne.
Blaha, Ľuboš, podpredseda NR SR (2024-01-18):
Na faktické poznámky bude reagovať pán poslanec Marek Krajčí, nech sa páči.
Kotleba, Marian, poslanec NR SR (2021-11-11):
Stanko Mizík, ty si svoje vystúpenie ukončil tým, že ani táto vláda nebude vládnuť večne. Žiaľ, ešte má do volieb, ak nebudú predčasné, veľmi veľa času na to, aby Slovensko dostala úplne na kolená, pretože táto vláda nie je pri moci ani dva roky a Slovensko je zhumpľované tak, ako keby sme tie dva roky boli v nejakej skutočnej vojne a nie v ich vymyslenej pandémii. Za tie dva roky však síce dokázali veľa zlého, ale nedokázali spraviť nič pre to, aby v tých nemocniciach ľudí začali naozaj liečiť, aby používali skutočne funkčný a overený liečebný protokol, ktorý sa využíval v iných krajinách, aby používali lieky, ktoré reálne ľuďom pomáhajú a ktoré stoja – na rozdiel od nimi nakupovaných zo štátneho rozpočtu – rádovo desiatky centov, možno maximálne desiatky eur. Toto nedokázali. Dokázali však prinášať každý mesiac nové šikanózne, až fašistické opatrenia, nové totalitné pravidlá, ktoré ľuďom zo života na Slovensku pomaly, ale isto robia, robia jednoducho peklo a výsledok je ten, že čoraz viac ľudí umiera na rôzne choroby, ktoré sú vyvolávané dlhodobým stresom. A okrem tých ľudí, ktorí zomrú na dlhodobé, teda na dlhodobý stres, tak zomierajú aj ľudia v nemocniciach na pľúcnych ventilátoroch, ako napríklad v nemocnici v Ružomberku vo vojenskej nemocnici. A toto by pán minister mohol dobre poznať, kde ale ľudia na ventilátore nezomreli preto, že by im zlyhali pľúca, ale jeden človek zomrel na ventilátore preto, že sa na ňom pokazil pretlakový snímač a tento ventilátor mu do pľúc pustil trojnásobne alebo päťnásobne väčší tlak a tomu človeku roztrhlo pľúca. A druhý človek vo vojenskej nemocnici zomrel presne z opačného dôvodu, že sa na ventilátore pokazila regulácia a nesignalizovala, že ten ventilátor prestával človeku dodávať kyslík, a tak sa ten človek pekne potichučky vo vojenskej nemocnici v Ružomberku zadusil. Takže... (Prerušenie vystúpenia časomerom.)
Paška, Pavol, predseda NR SR (2014-02-13):
Pán poslanec, pán poslanec...
M. Číž, podpredseda NR SR: (2008-04-09):
A slovo má pani poslankyňa Vaľová.
Jurinová, Erika, podpredsedníčka NR SR (2012-09-25):
Poprosím naozaj k zákonu, Štefan.
Kvorka, Ján, poslanec NR SR (2017-10-12):
Pán predsedajúci, teraz budeme hlasovať o bode zo spoločnej správy s odporúčaním gestorského výboru schváliť.
Fronc, Martin, poslanec NR SR (2012-05-10):
Ďakujem pekne, pán predseda. Ďakujem za pripomienky. Niekoľko reakcií. Pán kolega Blanár, je mi tak trochu ľúto, že sme z tej istej školy. A vy istým spôsobom ako študent, pretože vidím, že má pravdu terajší pán minister Čaplovič, že matematika je potrebná, pretože vy neviete ani implikáciu urobiť poriadne. Ale to tu sa môžeme porozprávať. Pán kolega Jánoš, ja som slobodný človek a rozhodujem sa podľa svojho presvedčenia, aj hovorím, mne to nikto neprikazuje, ale beriem, že podľa seba súdim teba. Takže asi vy tento problém v strane máte. Pán kolega Jarjabek, rád som, že ste prehovorili, a ja pripomeniem. Že som nežiadal o podporu? Ja som navštívil vtedy váš poslanecký klub. Prijal ma poslanecký klub, keď som predkladal zákon o vysokých školách, aj terajší váš pán predseda Fico. Bol som u vás na Súmračnej. Žiadal som. To je prvá vec. A druhá vec, že som nepovedal koaličným partnerom? No, pán kolega Jarjabek, trošku sa nepamätáte. Ja som nieže nepovedal, ja som predložil zákon, o ktorom som bol presvedčený, vysokoškolský, že je správny, a koaličný partner, ak si spomeniete, áno, hlasoval dokonca proti môjmu zákonu. Čiže ja som išiel ďalej. Nemyslím si, že pamäť by mala byť až taká krátka. A kolegyňa Nachtmannová, ja som neuznal, že to bol zlý model. A spýtajte sa vašich kolegov, ktorí sú v praxi starostovia, že to bol dobrý model. Akurát som povedal, že ho treba poopraviť. A čo sa týka zákona o štátnej službe, takisto veľmi krátka pamäť. Zákon o štátnej službe predkladal váš kolega a presadili ste ho vtedy vy. Bol to kolega Magvaši v roku 2001, minister bol vtedy Ftáčnik. Takže vaša pamäť je asi trošku krátka. Je mi to ľúto. Ďakujem pekne.
Laššáková, Jana, podpredsedníčka NR SR (2015-11-12):
Ďakujem pekne, pán minister, zaujmite miesto určené pre navrhovateľov. A teraz dávam slovo spoločnému spravodajcovi z výboru pre obranu a bezpečnosť poslancovi Rastislavovi Čepákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
M. Číž, podpredseda NR SR: (2007-06-28):
S procedurálnym návrhom sa hlási pán poslanec Janiš.
Sólymos, László, podpredseda vlády a minister životného prostredia SR (2018-11-29):
Ďakujem pekne, vážený pán predsedajúci. Vážený pán poslanec, ďakujem za otázku v mene kolegu, ktorý je v Prahe na služobnej ceste. Takže prečítam odpoveď: „Vážený pán poslanec, za svoj titul či prípadné podozrenie ohľadom svojho titulu zodpovedá jeho nositeľ. On je jediný, kto môže spraviť rozhodnutie a niesť za rozhodnutie zodpovednosť. Nie je mojou úlohou jeho rozhodnutie hodnotiť a komentovať.“ Ďakujem pekne.
Hrnčiar, Andrej, podpredseda NR SR (2016-10-12):
Pán poslanec Suchánek.
E. Vestenický, poslanec: (2009-10-27):
Národná rada Slovenskej republiky svojím rozhodnutím č. 1593 z 9. septembra 2009 pridelila zákon na prerokovanie týmto výborom Národnej rady Slovenskej republiky: ústavnoprávnemu výboru, výboru pre financie, rozpočet a menu, výboru pre verejnú správu a regionálny rozvoj, výboru pre ľudské práva, národnosti a postavenie žien a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona v duchu § 75 ods. 2 zákona č. 350/1996 Z. z. o rokovacom poriadku Národnej rady v znení neskorších predpisov. Výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami tak, ako sú uvedené v spoločnej správe (tlač 1167a). Spoločná správa výborov bola schválená uznesením gestorského výboru č. 287 na jeho 68. schôdzi. Gestorský výbor odporúča o bodoch 1, 2, 3, 4, 5, 7, 8, 9, 10 hlasovať spoločne a tieto schváliť, o bode 6 hlasovať samostatne a tento neschváliť. Pani predsedajúca, prosím, otvorte rozpravu.
Kočiš, Eduard, poslanec NR SR (2020-04-02):
Ďakujem pekne za slovo, pán predsedajúci. Pán poslanec Šefčík, toto, čo ste tu teraz predviedli, to bolo veľké neúctivé vystúpenie voči celému tomuto plénu, ak si dovolíte nazývať fašistickou alebo boľševickou nejakou mládežou Ľudovú stranu Naše Slovensko a SMER – sociálnu demokraciu, ktoré získali vo voľbách státisíce hlasov, tak jednoducho mám pocit, že žijete asi v úplne inej sfére, v úplnom inom čase a na úplne inom mieste. Jednoducho výbory, o ktorých ste teraz rozprával, ešte len k tomu dôjdeme. Teraz sme jednoducho mali schváliť členov výborov, tak ako povedal kolega Martin Beluský. A jednoducho tieto výbory boli vopred dohodnuté. Pokiaľ nemáte podobné informácie, mali ste sa poradiť s vaším super hovorcom Igorom Matovičom, on by vám to určite vysvetlil. Ale jednoducho vaše osobné invektívy a osobné zážitky s ľuďmi, ktorých trápil režim taký alebo onaký, sú síce krásne, sú síce možno prospešné na určitú mieru vecí, ale v tejto chvíli a v tomto čase nám určite nepomôžu. Ďakujem pekne.
Matovič, Igor, poslanec NR SR (2023-01-24):
Ďakujem pekne. Nechce sa mi reagovať na jednotlivé, čiže prepáčte tí, čo ste reagovali (povedané so smiechom), možno ste čakali, že budem individuálne reagovať, ale skorej tak všeobjímajúco. Áno, chcem iba potvrdiť tie slová, že predčasné voľby sú, veľmi zjednodušene, o tom, že mafia po nich túži, aby sa cez ne dostala k moci. A je úplne prirodzené od nás ostatných, ktorí sme svojho času vytvorili koalíciu vládnu, na základe ktorej ešte vládne vláda, že budeme tomu brániť a budeme sa snažiť tento termín oddialiť maximálne, lebo tie posledné tri roky boli tri roky kríz všetkých možných, najťažších v podstate za existenciu Slovenskej republiky a veľakrát najťažších od druhej svetovej vojny, alebo od španielskej chrípky sme nemali takú zdravotnícku krízu, ako sme mali počas covidu. Úplne logicky takéto krízy vyvolávajú frustráciu. Úplne logicky, keď potom kľúčové médiá vlastnia oligarchovia, ktorí nemajú nič iné na robote, len štvú, štvú, štvú proti vláde od rána do večera a toto robia v podstate tisíc dní od volieb, tak sa to prejaví na nálade ľudí. Zároveň dnes ceny energií klesajú. Zároveň každým dňom sú správy, že ekonomika sa zrejme bude vyvíjať lepšie, ako sa očakávalo, a zároveň postupne od budúceho mesiaca nabehne 200 eur na dieťa – pomoc do každej jednej rodiny s dieťaťom – a ľudia začnú cítiť, čo to znamená, keď nekradneme v politike, ako ste kradli vy, páni zo SMER-u, z HLAS-u, a keď tieto ušetrené prostriedky dáte do rodín. Áno, my logicky chceme predĺžiť toto obdobie, aby si ľudia čo najviac a v najväčšom množstve uvedomili, čo to znamená, keď politici neokrádajú svojich voličov a takto postupne nakoniec opätovne vyhrali voľby a vás porazili na hlavu.
Hrušovský, Pavol, podpredseda NR SR (2011-05-26):
Chcete odpovedať, pán minister?
Ďuriš Nicholsonová, Lucia, podpredsedníčka NR SR (2017-12-07):
Kolegyne, kolegovia, v tejto chvíli musím prerušiť rokovanie o štátnom rozpočte, lebo máme termínovaný bod programu a tým je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Návrh zákona je pod tlačou 773, návrh na jeho pridelenie na prerokovanie výborom je v rozhodnutí pod č. 797. Dávam teraz slovo pani predkladateľke, pani poslankyni Silvii Shahzad, aby návrh zákona uviedla. Nech sa páči. Pán poslanec, pardon, mala by tu byť pani poslankyňa Krištúfková. Neviem, či došlo, budete to vy? Hej? Ale nemám to zmenené, mala som to tak aj teda memorované, ale dobre, takže je to v poriadku.
Pellegrini, Peter, predseda NR SR (2015-12-03):
Pokračujte, oni počas vášho vystúpenia prídu.
Paška Pavol, predseda NR SR (2013-02-06):
(Hlasovanie.) 139 prítomných, 101 za, 1 proti, 37 sa zdržalo. Sme v treťom čítaní , otváram rozpravu. Nemám prihlášku, vyhlasujem rozpravu za skončenú.
Fecko, Martin, poslanec NR SR (2017-09-05):
Ja sa už budem opakovať, ale musím to spomenúť, aj v minulom volebnom období, viac-menej rozvíjajme to, v čom sme svetoví. A svetoví sme aj v počte tých liečivých a minerálnych vôd na našom území, ktoré tu máme. A viete, koľko bolo kúpeľov za čias Márie Terézie? A myslím si, že Mária Terézia nebola nejaký, no nechcem povedať čo, ale bola uznávanou štátničkou a vládkyňou v Európe, a za jej éry na Slovensku bolo 125 kúpeľov. Koľko ich máme teraz? Dvadsaťsedem? Tridsať? Sa pýtam, kde je tá stovka? Jak je to možné, že sme dovolili takto upadnúť?! A ja by som bol radšej, keby sa vôbec nebolo privatizovalo, lebo keď si spomeniem za mojich mladých čias, keď sme tiež chodili do nejakých tých kúpeľov, a teraz som bol v Brusne konkrétne s mojou nohou a videl som tie tri pavilóny, ktoré sú o ničom, ostala iba Poľana, ktorá sa v 83. na novo rekonštruovala po 90. roku a prestavala, a nedostavaný vôbec tam areál toho veľkého bazéna. No ďakujem pekne. A dlhov do bludu, že nevedia, ako z toho vyjsť! Tak sa pýtam, čo vlastne my tam chceme robiť? Áno, treba to nejako systémovo nastaviť, ja hovorím, nech je to aj štátny priemysel, mne je to jedno, nastavme tie kritériá, aby sme toto mohli ponúkať svetu. Tam chodia z Dubaja, tam chodia z Kuvajtu, z Ománu a z kade-tade a chodia sa k nám liečiť. Takže, vážení, nad tým by sme sa mali zamyslieť globálne aj historicky možno, aby sme našim ďalším generáciám nechali minimálne v lepšom stave tie kúpele, ako sme po tej privatizácii s nimi naložili. Lebo keď chodím po tom Slovensku, a musím povedať, že nerád chodím po tých hlavných cestách, chodím aj po tých bočných cestách, kadejakých, tak nachádzam aj tie malé obce, ktoré mali kúpele, kde majú už len desať vaň, kde sa kúpali v týchto vaniach, a pomáha to ľuďom, takže oživme to. Apelujem na vaše svedomie, páni poslanci a poslankyne. Ďakujem.
Pellegrini, Peter, predseda NR SR (2014-11-27):
Prezentujme sa a hlasujeme o bodoch spoločnej správy 1 až 2 s odporúčaním gestorského výboru schváliť. (Hlasovanie.) Prítomných 134 poslancov, za hlasovalo 99, zdržalo sa 34, nehlasoval 1 poslanec. Tieto body sme schválili.
Kuffa, Štefan, poslanec NR SR (2015-11-27):
Ak by bola pravda to, že poslanec Národnej rady by napadol nejakú babku, okamžite v ten deň by boli toho plné médiá a spustilo by sa policajné vyšetrovanie. Ak by to bola pravda, mal by som byť hneď v ten deň označený za posledného vyvrheľa, ktorého by mala spoločnosť odsúdiť. To svojím expresným vyhlásením urobil len Igor Matovič. Je zaujímavé, že celá prekrútená aféra sa medializovala až teraz v novembri, keď sa majú uzatvárať kandidátske listiny do parlamentných volieb. Moje indície – ako pri iných prípadoch z posledných rokov – vedú opätovne k Igorovi Matovičovi, ktorý sa vyžíva v medializácii, osočovaní, vyhľadávaní a v živení konfliktov. Ďakujem. (Potlesk.)
Jurinová, Erika, podpredsedníčka NR SR (2013-05-16):
Pán poslanec Hraško.
Podmanický, Ján, poslanec NR SR (2019-09-18):
Pán podpredseda, dajte teraz hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a výboru pre sociálne veci, ďalej aby za gestorský výbor určila výbor pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Zajac, Pavol, poslanec NR SR (2013-10-16):
Vážený pán predseda, pán minister, dámy a páni, som si čítal tento návrh zákona a keby som nežil na Slovensku, mal klapky na očiach, nepoznal širšie súvislosti, tak by som možno povedal, že tento návrh zákona dáva rámec na poskytovanie Európskej služby elektronického výberu mýta, zavádza monitorovanie ciest II., III. tretej triedy nákladnou dopravou, rozširuje výber mýta na cestách I. triedy, zavádza Centrálny register priestupkov, následne sa vyberie viacej na pokutách. Podľa tohto návrhu, keď som to čítal, prínos pre štátny rozpočet je 11,5 mil. Človek by mohol povedať, je to celkom dobrý zákon. Ale sme na Slovensku a keď si niečo také čítam, okamžite začnem rozmýšľať v širších súvislostiach a musím si položiť otázku, či tu niečo nesmrdí. Pán minister, hneď na 5. strane v dôvodovej správe, a to je to podstatné, čo smrdí na tomto návrhu zákona, sa píše jednou vetou, pritom zákon je obsiahly, dôvodová správa je obsiahla, vyhlášky obsahuje: „Náklady súvisiace so spoplatnením ciest II. a III. triedy nulovou sadzbou a zavedením inštitútu objektívnej zodpovednosti budú hradené z vlastných zdrojov NDS.“ Ja sa pýtam, kto je NDS, NDS je nejaká neziskovka alebo súkromný subjekt? NDS, akciová spoločnosť, je štátna akciová spoločnosť, stopercentná dcéra. To znamená, náklady, ktoré vydá NDS na monitorovanie ciest II., III. triedy, budú aké? Pýtam sa vás, pán minister, aké budú náklady NDS na toto monitorovanie, na rozšírenie spoplatnenia ciest I. triedy a kto to robí. Robí to NDS? Dámy a páni, nie, pre NDS to robí súkromná firma SkyToll. Tento zákon je o tom, že firme SkyToll ideme nahnať nový biznis, nové financie. Pán minister, dneska ste tu hovorili o súťaži. Za prvej vlády Roberta Fica ste vysúťažili firmu SkyToll na prevádzku elektronického mýta za 852 mil. eur, ďalšie tri ponuky potom boli zo súťaže vyradené, pričom najnižšia cena bola nižšia o 200 mil. eur, 200 mil. eur, 6 mld. slovenských korún. A vy tu idete niečo hovoriť, že RegioJet sme nevysúťažili. Boli ste minister financií. Takto ste vysúťažili SkyToll, ktorý zostal v súťaži sám s najdrahšou ponukou. A dneska im ideme dávať ďalší biznis, fajn, možno pre nich. Chcem sa spýtať, pán minister, Európska komisia ešte nás dáva na Súdny dvor Európskej komisie do Štrasburgu za túto súťaž? Čítal som, že sú tam nejaké podmienky ešte, dve podmienky. Zdalo by sa na prvý pohľad, že to nesúvisí s týmto návrhom zákona, ale súvisí to s ním, pretože keď týmto návrhom zákona ideme dať biznis SkyTollu, zákon sa tvári celý čas, že to elektronické mýto tu môže vyberať hocikto a dokonca aj zahraniční. Pravda je taká, prax a realita je taká, že mýto na Slovensku vyberá SkyToll a bude vyberať SkyToll. Pán minister, za našej vlády sme znížili splátky SkyTollu. Pán minister, darmo kývate hlavou. (Reakcia navrhovateľa.) Prihláste sa do rozpravy, pán minister, neskáčte mi do reči. Buďte chlap, prihláste sa do rozpravy.
Hrnčiar, Andrej, podpredseda NR SR (2018-09-13):
Pán poslanec, máte záujem o doplňujúcu otázku? Nech sa páči.
Podmanický, Ján, poslanec NR SR (2024-01-24):
Pán podpredseda, ďakujem za slovo. Ja sa chcem ospravedlniť pánovi poslancovi Pročkovi za to, čo som na neho vykríkol, hoci on nám nakladá častokrát oveľa horšie. Ja sa za to ospravedlňujem, prepáčte, pán poslanec.
Droba, Juraj, poslanec NR SR (2010-12-08):
Ja iba pár slovami chcem povedať, že sme o tom diskutovali veľmi dôsledne s predsedom zahraničného výboru pánom Šebejom, takisto s pánom Kubovičom. Ide o čisto praktickú vec, ktorá zjednoduší mnohé veci, a chcel by som poprosiť a požiadať o podporu aj zástupcov opozičných strán. Je to naozaj rozumné rozhodnutie, nemá nič spoločné s ideológiou. Takže ak to podporíte, budeme radi. Ďakujem.
Brocka, Július, poslanec NR SR (2015-04-22):
Mám procedurálny návrh, pán predseda, aby sme prerušili rokovanie o tomto bode, aby ste zabezpečili príchod predsedu vlády, aby nás prišiel informovať o návrhu riešenia kauzy Fico – Široký. Zdôvodnenie už povedali moji predrečníci z opozície, ale ak dovolíte, predsa len jednu, dve vety pridám. Pán predseda, vy si neuvedomujete, aké je to ponižujúce pre zákonodarný zbor, že predseda vlády zneužíva predsedu Národnej rady ako lokaja na nosenie odkazov? Pán predseda tento postup navodzuje oprávnene otázku, kto riadi túto Národnú radu? A ešte jednu vetu. Ak vy toto nazývate, čo sa tu deje od minulého týždňa, štandardný legislatívny proces, pán predseda, to je taká vaša diskvalifikácia, naozaj, že by ste mali zvážiť odstúpenie z funkcie. (Smiech v sále.)
Jarjabek, Dušan, poslanec NR SR (2022-09-27):
Ďakujem veľmi pekne za slovo, pán predseda. Pán poslanec Sulík, pamätám sa na tú debatu veľmi dobre, tá debata bola vcelku veľmi korektná, ale buďme korektní aj teraz. Vy ste povedali len 50 % z tej debaty. Vy ste nepovedali, aký bol výsledok tej debaty. My sme sa predsa bavili o tom, že zrušenie koncesionárskych poplatkov dá sa, samozrejme, dá sa, ale potom sa musíme baviť o štátnej televízii a nie o verejnoprávnej televízii a k tomu musíme zmeniť zákon. Čiže, samozrejme, všetko sa dá, len aj výsledok tej debaty bol ten, že v takomto prípade, keď chcete vy zaviesť zrušenie koncesionárskeho poplatku, vy musíte nejakým iným spôsobom definovať tú verejnoprávnosť tej televízie, tú slobodu verejnoprávnu tej televízie a verejnú službu. Pokiaľ zrušíte koncesionársky poplatok, zrušíte vlastne verejnoprávnosť v zmysle platenia verejnosti za verejnú službu a zavediete štátnu televíziu. A v rámci tej štátnej televízie musíte zmeniť zákon zase v tom zmysle, že teda, ako to je priame podliehanie štátu, pochopiteľne, a musíte tie peniaze kdesi zobrať. To znamená, že budú len zo štátneho rozpočtu a čiastočne z reklamy, ak to zase v tom zákone nezmeníte inak. Čiže toto bolo výsledkom tej debaty, že áno, dá sa, ale potom nie verejnoprávna televízia, ale štátna. Je to tak?
V. Veteška, podpredseda NR SR: (2005-05-12):
M. Demeterová, poslankyňa: Vážená pani kolegyňa, ľudsky si vás veľmi vážim, vy o tom dobre viete, a tak som so záujmom začala počúvať, ako ste vo veľkom štýle začali analyzovať prácu pána ministra, a úprimne ma to tešilo, ale veľmi rýchlo ste skĺzli do politickej roviny. Pretože som myslela, že keď hovoríte o tom, ako pán minister školstva je závislý od ministra financií, že spomeniete aj to, že jeden z mála ministrov, ktorý postavil svoju vlastnú hlavu v štátnom rozpočte, aby 2,4 miliardy navyše oproti tomu, čo mu bolo teda ako pridelené, vydobyl pre tento rezort. A myslím si, že mali by ste objektívne zvažovať tieto fakty. A myslím, že tú spoluprácu, ktorú ste povedali, že ten minister by mal možno štyri roky pracovať riadne v spolupráci so všetkými zúčastnenými, že to by bola cesta, ako by sme sa z tejto situácie pohli, a nie potom skĺznuť do politických vývodov.
Hort, Milan, podpredseda NR SR (2010-10-13):
Ďakujem, pán spravodajca, za obsažné vysvetlenie spoločnej správy. Teraz otváram rozpravu. Konštatujem, že do rozpravy sa prihlásili dvaja páni poslanci, resp. jeden pán poslanec a jedna pani poslankyňa, písomnou formou, pán Ľubomír Jahnátek zo strany Smer – SD a pani Edita Pfundtner zo strany Most – Híd. Po ich vystúpeniach a prípadných faktických poznámkach potom bude možné prihlásiť sa do rozpravy ústne. Ešte môžete počkať chvíľku s tými prihláškami ústnymi, najskôr musíme vyčerpať program, ktorý reprezentujú vystúpenia tých, čo boli prihlásení písomne. Takže slovo má teraz pán poslanec Ľubomír Jahnátek. Nech sa páči.
Glváč, Martin, podpredseda NR SR (2017-10-11):
Ďakujem. S faktickými poznámkami nikto. Ďalší v rozprave pán poslanec Dostál.
Cmorej, Peter, poslanec NR SR (2021-11-11):
O siedmom pozmeňujúcom návrhu.
Blaha, Ľuboš, podpredseda NR SR (2023-11-29):
Na vystúpenie pána poslanca Matoviča evidujem tri faktické poznámky. Ako prvý sa prihlásil pán poslanec Jozef Pročko, nech sa páči.
Brocka, Július, poslanec NR SR (2014-07-10):
Ďakujem pekne. Pán podpredseda Figeľ spomenul viacero vecí, ktoré ma inšpirovali k niekoľkým poznámkam. Tá prvá poznámka je, že ako je to s konzumom a s tržbami v obchode. No v dnešnej dennej tlači marketingová manažérka spoločnosti BILLA Slovensko pani Martina Kovacs hovorí: „U nás sa premelie najviac ľudí v piatok a v sobotu, najmenej v nedeľu.“ To znamená, že ani tie tržby tak teda keby tento návrh prešiel, by u nich ohrozené neboli. Ďalej, súhlasím s vami, že je to téma viac kultúry ako HDP. Podnikateľské prostredie v Nemecku, v Rakúsku ani v Anglicku nie je krivé. A tam sú vtedy obchody zatvorené. A zároveň by som chcel pripomenúť myšlienku, ktorú tu spomenul bývalý pán prezident Ivan Gašparovič. Aj keď sme mali rôzne názory na jeho vystúpenie tu v parlamente, tak s jednou jeho úvahou súhlasím, a to v tej veci, keď hovoril o potrebe humanizovať ekonomiku, keď hovoril o tom, že je to veľmi smutné, keď niekto ako živiteľ rodiny chodí celý týždeň, celý mesiac do práce a nemôže zo svojho príjmu uživiť svoju rodinu, nedeľa, pracovná nedeľa alebo to, keď musia tie matky ísť v nedeľu do práce, nesvedčí o humánnej ekonomike. A ja si myslím, že tento poslanecký návrh zákona, ktorým meníme Zákonník práce, je výrazom humanizácie ekonomiky na Slovensku.
Figeľ, Ján, podpredseda NR SR (2013-04-30):
S reakciou, nech sa páči, Peter Osuský.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 132 poslancov, za 129, proti nikto, zdržal sa 1, nehlasovali 2. Konštatujem, že pristúpime k tretiemu čítaniu . Otváram rozpravu v rámci tohto čítania a pýtam sa, či sa chce niekto do rozpravy prihlásiť. Nikto. Vyhlasujem rozpravu za skončenú. Budeme hlasovať o návrhu zákona ako o celku. Pani spravodajkyňa, prosím, uveďte odporúčanie gestorského výboru.
Přidal, Alojz, poslanec NR SR (2013-05-23):
Ja by som chcel poďakovať pánovi ministrovi Richterovi. Aj s boľavou nohou sem prišiel, oceňujem to, na rozdiel od iných ministrov, ktorí sú možno zdraví a ignorujú parlament. Ale chcem reagovať na pána kolegu Alojza Hlinu. Pán kolega Hlina, ja by som vám chcel poďakovať za to, že ste poďakovali nášmu kolegovi poslancovi Jožkovi Mikloškovi. Chcem pripomenúť, že to bol jeden poslanec, jeden jediný, ktorý hovoril o tom, že ľutuje svoje hlasovanie o zrušení poslaneckej imunity. A Jožko Mikloško dokonca ocenil kolegu Miroslava Číža, ktorý ako jediný hlasoval proti zrušeniu poslaneckej imunity. No v tejto súvislosti mám na vás otázku, čo si myslíte o svojom hlasovaní o zrušení poslaneckej imunity.
Laurenčík, Milan, podpredseda NR SR (2021-09-17):
(Zaznievanie gongu.) Vážené pani poslankyne, vážení páni poslanci, pokračujeme v prerušenom rokovaní hlasovaní. Ešte predtým dávam slovo pánovi poslancovi Robertovi Ficovi, ktorý má procedurálny návrh. Nech sa páči.
P. Miššík, poslanec: (2007-03-27):
A ešte k jednej veci. Čo bude v učebniciach? Pán podpredseda, ak nebudete tvoriť dejepis vy, tak v tých učebniciach bude, že za vlády Mikuláša Dzurindu vstúpilo samostatné Slovensko do NATO a EÚ. To je pravda. A to v živote nikto nemôže povedať nič iné.
Kuffa, Štefan, poslanec NR SR (2020-07-10):
Ďakujem za slovo. Chlapci, ja vám držím palce a chcem vás povzbudiť, ale, ale aj zároveň možno, hej, tak pichnem si do vás a hovorím, že tá ambícia vaša je, chlapci, dosť nízka. Tá vládna deväťdesiatpäťka, ktorú tu máte, však zakážte ten hazard úplne. Máte to v rukách. Dajte to aj do ústavy a my vám to podporíme. Úplne v pohode. Aby tie petície; však, samozrejme, aj to, čo je na tom stole, tak my vám to podporíme, lebo aj to predsa len ako znižuje, ale ja vás chcem povzbudiť, aj tie návrhy zákona, prečo to dávate také polotovary tuná? Dobre, vy ste vládni poslanci, ale keď tuná príde minister a s takýmto polotovarom, kde 50 pozmeňovákov treba dopracovať, to je, to je čo za návrh zákona? Máte 95 hlasov. Ja vám garantujem, že my vám dáme ďalšie štyri, tak to máte takme... a tú stovku, to by sme tuná dali, lebo to by som vám zohnal a ešte aj stovku. Zrušiť ten hazard úplne. A tie dve tretiny poslancov, aby trojpätinová väčšina o tom rozhodovala, viete, na takej, z tej praktickej ako úrovni. To hazardné loby je také silné, že oni si tých poslancov kupujú. A toto je ten veľký problém. A keď dovolíte, tak ja by som vám po tomto navrhoval, aby ste to kvórum znížili na polovicu poslancov, hej, že by to bolo predsa len priechodnejšie v tých obecných zastupiteľstvách, ale skúste si dopracovať ten návrh zákona a zrušte ten hazard úplne. Mišo, ty si tuná rozprával, že aké sú to tie tragédie ako tých rodín; áno, sú a končia veľakrát aj suicidiom a to sú obrovské tragédie rodín. Tí ľudia si myslia naivne, a zvlášť Rómovia, že oni vyhrajú. Automat je nastavený tak, že s ním stále prehráš, lebo to, to je biznis a tak je to nastavené. Nikdy nad automatom nikto nevyhrá. Stále len... (Prerušenie vystúpenia časomerom.)
Blaha, Ľuboš, podpredseda NR SR (2024-02-09):
Čo to je spravodlivé vedenie schôdze, na základe akého článku rokovacieho poriadku postupujete. (Reakcia z pléna.) Článok rokovacieho poriadku, nech sa páči.
P. Paška, predseda NR SR: (2009-06-19):
Uznesenie sme schválili. Pán poslanec Pavlis uvedie hlasovanie o uznesení k návrhu na vyslovenie súhlasu Národnej rady Slovenskej republiky s Európskou dohodou o medzinárodnej preprave nebezpečných tovarov po vnútrozemských vodných cestách (ADN) , je to tlač 1090.
Bugár, Béla, doterajší podpredseda NR SR (2012-04-04):
Milan Halúz.
Pellegrini, Peter, predseda NR SR (2024-02-08):
Prezentujme sa a hlasujme o bode č. 32 pozmeňujúceho návrhu pána poslanca Galka a Grendela. (Hlasovanie.) Prítomných 137 poslancov, za 24, proti 77, zdržalo sa 35, nehlasoval 1. Tento bod sme neschválili.
Blanár, Juraj, podpredseda NR SR (2023-03-16):
Dve faktické poznámky na vaše vystúpenie, pán poslanec. Ako prvá pani poslankyňa Krištúfková s faktickou.
Fico, Robert, podpredseda NR SR (2011-12-08):
Pán poslanec, ospravedlňujem sa. Poprosím vás, vážené dámy a páni, bude o chvíľku prestávka, aby ste nerušili navrhovateľa v jeho vystúpení. Ďakujem pekne.
Ďuriš Nicholsonová, Lucia, podpredsedníčka NR SR (2019-06-21):
To je všetko?
B. Bugár, podpredseda NR SR: (2001-09-18):
Nech sa páči, pán poslanec Gašparovič.
Figeľ, Ján, podpredseda NR SR (2012-10-30):
Na vystúpenie pána poslanca sú faktické poznámky. Pán poslanec Brocka, Mikloško, Hufková, Droba a Škripek, Poliačik. Uzatváram možnosť. Nech sa páči, pán Július Brocka.
Bugár, Béla, podpredseda NR SR (2017-03-28):
Prezentujme sa a hlasujme. (Hlasovanie.) Prítomných 145, za 108, proti 9, zdržalo sa 28 poslancov. Konštatujem, že aj v tomto prípade Národná rada posunula vládny návrh zákona do druhého čítania.
Pčolinský Peter, podpredseda NR SR (2022-12-07):
Máte procedurálny návrh?
Kavecká, Monika, poslankyňa NR SR (2021-02-24):
Ďakujem veľmi pekne za slovo. (Ruch v sále. Zaznievanie gongu.) Vážený pán predseda Národnej rady, vážený pán predsedajúci, vážené pani kolegyne, vážení páni kolegovia... (Prerušenie vystúpenia predsedajúcim.)
Huba, Mikuláš, poslanec NR SR (2014-05-29):
Veľmi stručne. Ja som rád tomu, čo povedal pán primátor a zároveň kolega Raši. Na druhej strane to, čo požadujú signatári tejto výzvy, je, myslím si, plne oprávnené a ani prijatie tohto zákona to celkom nerieši, a to je fakt pretrvávania toho memoranda. Nebudeme sa sporiť, čo je viac, určite by mal byť zákon viac ako takéto memorandum. Na druhej strane je to minimálne podozrivé, ak to tak mám povedať, že tu bude pretrvávať takýto schizofrenický vzťah, že na jednej strane jeden rezort bude ťažbu podporovať, pokiaľ sa to memorandum nezruší, na druhej strane druhý rezort bude vystupovať ako jej odporca a predkladať taký návrh zákona, ktorý by tú ťažbu mal výrazne regulovať, takže len toľko. Nezdá sa mi ten stav byť normálny. Ďakujem.
Laurenčík, Milan, podpredseda NR SR (2020-11-03):
Ďakujem. Vyhlasujem týmto všeobecnú rozpravu za skončenú a chcem sa spýtať, či chce zaujať k rozprave stanovisko navrhovateľ. Nie. Chce sa vyjadriť pani spravodajkyňa? Nech sa páči, máte slovo.
Paška, Pavol, predseda NR SR (2014-11-08):
Pán poslanec Uhliarik.
Raši, Richard, podpredseda vlády SR pre investície a informatizáciu (2019-03-27):
Ďakujem pekne, pán predsedajúci. Veľa šťastia aj Veľkej Británii, pretože stále nevie, čo nakoniec urobí, a práve preto sme tu s týmto návrhom zákona, ktorý bude prerokovávaný v skrátenom legislatívnom konaní, o ktorom sme hovorili dvakrát včera. Teda dovoľte mi, aby som veľmi krátko povedal, že bez dohody o vystúpení a bez prijatia tejto legislatívy, ktorú predkladám, by boli ohrozené práva občanov Európskej únie, ktorí by okamžite po vystúpení Spojeného kráľovstva z Európskej únie bez dohody boli vnímaní ako občania tretej krajiny, a preto práve predkladáme túto legislatívu, lebo jej schválenie a prijatie zaručí občanom Veľkej Británie také práva, aké chceme, aby mali občania Slovenskej republiky vo Veľkej Británii. Čiže je to recipročný legislatívny akt. V záujme ochrany piatich miliónov občanov Európskej únie bola zo strany britských orgánov, ako aj členských štátov vyvinutá maximálna snaha o to, aby bola prijatá právna úprava na recipročnej báze, ktorá počas prechodného obdobia do konca roku 2020 garantuje všetkým, ktorí využili právo voľného pohybu v Európskej únii, rovnaké práva, aké mali doposiaľ. Ide o novely 19 zákonov v gescii ministerstva vnútra, práce, zdravotníctva, školstva, financií, dopravy a pôdohospodárstva aj spravodlivosti a týkajú sa pobytových práv, nárokov sociálneho, zdravotného zabezpečenia, kvalifikačných dokladov o vzdelávaní či dokladov v cestnej doprave alebo vykonávania vybraných povolaní či pokračovaní vo vybraných povolaniach. No a chcem podotknúť, že ide o zmeny, ktoré nevytvárajú kvalitatívne nové práva alebo pravidlá, len akosi zrkadlovo mrazia súčasný stav alebo existujúce status quo pre britských občanov žijúcich v Slovenskej republike. No a robíme to aj preto, aby takéto práva a status quo bolo zabezpečené aj pre zhruba stotisícovú komunitu našich občanov, ktorí žijú v Spojenom kráľovstve. No a táto reciprocita pre britských občanov má byť dosiahnutá práve prostredníctvom tohto zákona, ktorý sme nazvali lex brexit, a účinnosť tohto zákona bude jedine v prípade, ak Spojené kráľovstvo vystúpi z Európskej únie bez dohody. Ak britskí poslanci dohodu schvália, v tom prípade nám začne plynúť tzv. prechodné obdobie do konca roku 2020, keď už Spojené kráľovstvo nebude súčasťou rozhodovacieho procesu v EÚ. Odíde od rokovacieho stola, ale bude naďalej participovať na vnútornom trhu a platiť do rozpočtu Európskej únie a počas tohto obdobia by prebiehali negociácie, to jest v istej forme asociačnej dohody, v ktorej sa stanovia parametre spolupráce v rôznych oblastiach. Je to obchod, mobilita občanov, doprava, spolupráca, bezpečnosť, obrana, justičná spolupráca aj policajná spolupráca. Takže, vážený pán predsedajúci, vážené dámy poslankyne, ctení páni poslanci, žiadam vás teda, aby ste tento návrh zákona svojím hlasovaním podporili, a ďakujem pekne za pozornosť.
Fico, Robert, poslanec NR SR (2022-02-08):
Ďakujem pekne. Pán podpredseda, chcem poďakovať všetkým, ktorí mali faktické poznámky. Rád by som urobil z toho taký krátky záver, ktorý spočíva v tom, že nerešpektovanie iného názoru sa stalo charakteristickou črtou pôsobenia tejto vládnej koalície. Je mi naozaj nepríjemné, keď namiesto oponentúry automaticky niekto označuje generálneho prokurátora, ktorý nie je z našej politickej kuchyne, ale automaticky, ak má iný názor ako vy, je označený za klamára, podvodníka, agenta Ruskej federácie možno len preto, že navštívil túto krajinu. Je veľmi nebezpečné, ak nazývate ľudí, ktorí idú na demonštrácie, že sú opice alebo dezoláti. Vidím, že pán minister Naď s tým súhlasí a kýve hlavou, že má pravdu. A ešte je nebezpečnejšie, dámy a páni, keď som si prečítal prvé komentáre, ktoré hovoria o demonštrácii, ktorá bola pred chvíľkou pred Národnou radou, kde účastníci tejto demonštrácie boli označení za luzu. A píšu to pomerne významní komentátori v liberálnych médiách. Dámy a páni, nerobte to, lebo dráždite tigra v klietke, a toto všetko sa vám vráti stonásobne. Ja vás vyzývam k odbornej oponentúre. Pán minister Naď, ak raz minister Korčok klamal v televízii a povedal ohľadne čl. 4 ods. 2, že na dovoz materiálu, munície a všetkého je treba súhlas. Ale... (Reakcia ministra.) Pán minister, poprosím, ak chcete niečo povedať, môžete sa prihlásiť. Tak povedzte, kde ten súhlas je zadefinovaný v čl. 4 ods. 2, keď preukázateľne sa tam hovorí len o informovaní (zaznenie gongu) a v tomto duchu je to aj v doložke. Takže, prosím, poďte sa s nami odborne hádať a neurážajte ľudí na uliciach a v Národ... (Prerušenie vystúpenia časomerom.)
Droba, Juraj, poslanec NR SR (2011-04-01):
Ďakujem. Prajem všetkým kolegom pekný 1. apríl a tento bod nebude, samozrejme, vtip, ale bude myslený úplne vážne. Vážení kolegovia, predkladám návrh Zahraničného výboru Národnej rady Slovenskej republiky na vymenovanie vedúceho a členov Stálej delegácie Národnej rady Slovenskej republiky v Organizácii pre hospodársku spoluprácu a rozvoj. Je to tlač 221. Návrh zahraničného výboru vychádza z iniciatívy Stálej misie Slovenskej republiky pri Organizácii pre hospodársku spoluprácu a rozvoj, ktorá bola adresovaná Kancelárii Národnej rady Slovenskej republiky. Návrh výboru je výsledkom rokovaní politického grémia Národnej rady, na základe ktorého zahraničný výbor navrhuje vymenovať za vedúceho tejto delegácie poslanca Maroša Kondróta a za jej členov poslancov Ivana Štefanca, Jozefa Kollára, Antona Marcinčina, Lászlóa Solymosa a Jána Mikolaja. Dovoľte mi zároveň, aby som v túto chvíľu ako spravodajca odporučil, aby sa o vymenovaní členov a vedúceho delegácie hlasovalo verejne a naraz po schválení prípadných pozmeňujúcich návrhov z diskusie. Ďakujem, pán predseda, prosím, otvorte rozpravu.
Paška, Pavol, predseda NR SR (2012-06-26):
Hlasujeme. (Hlasovanie.) 139 prítomných, 98 za, 1 proti, 40 sa zdržalo. Návrh sme postúpili do druhého čítania.
Bugár, Béla, podpredseda NR SR (2016-10-25):
Pán poslanec Lukáč, nech sa páči.
Fecko, Martin, poslanec NR SR (2022-05-04):
Ďakujem pekne. Ďakujem pekne, pán minister, že ste sa prihlásil do, teda prihlásil si sa do rozpravy ešte ako pred ukončením. Takže pozemkové, tam si spomínal že komasácie, takže berme tak, že chceme robiť komplexné pozemkové úpravy aj komasácie, aj krajinotvorbu, lebo však vieš, 430 území neukončených, tá krajinotvorba, a sa hrdíme v každom, v nejakej správe bolo, že komplexné pozemkové úpravy máme urobené, nemáme ich urobené, takže tam ešte máme ten deficit, tak to je jedna vec. Čo sa týka tých nezistených vlastníkov, áno, máš pravdu, že je s nimi problém, našou filozofiou bolo, jak si povedal, že niektorí nededia, lebo vedia, že to neni, ešte bude dedičské drahšie ako to dedenie, je otázka, či by, keďže nezistených vlastníkov sme nespôsobili my ľudia, tá rodina, aj ten režim, ktorý tu bol tých 40 rokov, že keď niekto nepodedil role, lesy, tak nešiel do basy, nechali ho tak. A štátny podnik gazdoval, pretože už sme viackrát debatovali, že keby sme dali nejakú úľavu že napríklad, ja neviem, do niekoľko, ja neviem, ... (rýchlo vyslovené) do hektára, by dedičské nestálo nič, lebo odčiňujeme krivdu socializmu, ktorú ti povedal, že si nezistený vlastník a viac-menej tá rodina prišla o majetok. Takže možno, že touto cestou by sa nedalo vybrať, ako aj tú tvoju filozofiu, že kto má, starší ľudia ako sto rokov pozemok v knižnej vložke, tak, samozrejme, tam uvažovať, že či to nepôjde na obec, na štát, alebo neviem kde proste, lebo tri generácie, keď berieme tridsať rokov jedna generácia, sa o to nikto ako keby neuchádzal, ale to nemôže byť rok 1950 daný, hej, to je blbosť, lebo vtedy to ešte iba začínalo. Takte myslím, že takto. No a či dáme ten zákon, takto ešte jedno som sa zabudol, že bol by som rád, keby na obci visel zoznam nezistených vlastníkov na ich nástenke, tak jak na cintorínoch máme, že ktoré hroby sú zaplatené a ktoré nie sú, tak to isté bude aj na obci visieť, aby si ľudia vedeli tam nájsť, že to je môj dedič, ja som dedič a urobím si náhradnícke konanie. Toto myslím tiež, že by malo svoj zmysel. Ďakujem.
Laurenčík, Milan, podpredseda NR SR (2020-05-14):
Ďakujem. Na vaše vystúpenie evidujem dve faktické poznámky. Nech sa páči, pani poslankyňa Monika Kozelová.